ΟΙ ΠΕΡΙ ΚΥΠΡΙΑΚΟΥ ΟΡΓΑΝΙΣΜΟΥ ΣΗΜΑΝΣΗΣ ΑΝΤΙΚΕΙΜΕΝΩΝ ΑΠΟ ΠΟΛΥΤΙΜΑ ΜΕΤΑΛΛΑ ΝΟΜΟΙ ΤΟΥ 2009 ΕΩΣ 2020

Κανονισμοί δυνάμει των άρθρων 7 και 34

|  |  |
| --- | --- |
| 52(Ι) του 2009 139(1) του 2012 45(Ι) του 2013 55(Ι) του 2020. | Το Διοικητικό Συμβούλιο του Κυπριακού Οργανισμού Σήμανσης Αντικειμένων από Πολύτιμα Μέταλλα, ασκώντας τις εξουσίες που του χορηγούνται από τα άρθρα 7 και 34 του περί Κυπριακού Οργανισμού Σήμανσης Αντικειμένων από Πολύτιμα Μέταλλα Νόμου, εκδίδει τους ακόλουθους Κανονισμούς: |
|  |  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Κυπριακού Οργανισμού Σήμανσης Αντικειμένων από Πολύτιμα Μέταλλα - Θέση Τεχνικού Χημείου (Σχέδια Υπηρεσίας) Κανονισμοί του 2022. |
|  |  |
| Σχέδιο Υπηρεσίας για τη θέση Τεχνικού Χημείου στον Κυπριακό Οργανισμό Σήμανσης Αντικειμένων από Πολύτιμα Μέταλλα.Πίνακας. | 2. Το Σχέδιο Υπηρεσίας για τη θέση Τεχνικού Χημείου στον Κυπριακό Οργανισμό Σήμανσης Αντικειμένων από Πολύτιμα Μέταλλα, εκτίθεται στον Πίνακα. |

ΜΣ/ΓΧ

Αρ. Φακ.: 23.03.039.088-2022

.

ΠΙΝΑΚΑΣ

 (Κανονισμός 2)

ΤΕΧΝΙΚΟΣ ΧΗΜΕΙΟΥ (Θέση Πρώτου Διορισμού)

Εγκεκριμένη Μισθοδοτική Κλίμακα

|  |  |  |
| --- | --- | --- |
| Α5: €16.196, 16.826, 17.455, 18.168, 19.139, 20.110, 21.081,22.052, 23.023, 23.994, 24.965, 25.936, 26.907. |  | ΣυνδυασμένεςΚλίμακες |
| Α7: €22.648, 23.780, 24.912, 26.044, 27.176, 28.308, 29.440, 30.572, 31.704, 32.836, 33.968. |
| Α8(i): €24.500, 25.697, 26.894, 28.091, 29.288, 30.485, 31.682,32.879, 34.076, 35.273, 36.470, 37.667, 38.864. |

Στο πιο πάνω μισθό προστίθενται οι οποιεσδήποτε γενικές αυξήσεις εγκρίνονται με νομοθεσία και τιμαριθμικό επίδομα, σύμφωνα με το ποσοστό που εγκρίνεται από την Κυβέρνηση από καιρό σε καιρό.

Καθήκοντα και Ευθύνες:

(α) Διεξάγει εξετάσεις και αναλύσεις δειγμάτων από αντικείμενα ή/και από πρώτη ύλη από πολύτιμα μέταλλα στο Εργαστήριο με βάση εγκεκριμένες μεθόδους.

(β) Διεξάγει έρευνες και μελέτες για θέματα που σχετίζονται με αντικείμενα από πολύτιμα μέταλλα.

(γ) Εκδίδει πιστοποιητικά για τις αναλύσεις και καθαρότητα των πολυτίμων μετάλλων με βάση τις εγκεκριμένες μεθόδους που εφαρμόζει το Εργαστήριο.

(δ) Χειρίζεται τεχνικά όργανα, ηλεκτρονικό και τεχνολογικό εξοπλισμό που σχετίζονται με την άσκηση των καθηκόντων του.

(ε) Υπεύθυνος για τη συντήρηση και ομαλή λειτουργία των συσκευών που απαιτούνται για τη διεκπεραίωση των χημικών μεθόδων ανάλυσης.

(στ) Προβαίνει σε διακρίβωση των οργάνων του Εργαστηρίου και τηρεί σχετικό μητρώο.

(ζ) Βοηθά ανώτερούς του στην ετοιμασία και εφαρμογή συστημάτων ποιότητας σε σχέση με τον έλεγχο και σήμανση αντικειμένων από πολύτιμα μέταλλα.

(η) Συλλέγει πληροφορίες και άλλα σχετικά έγγραφα για προσφορές τεχνικού εξοπλισμού, αξιολογεί προσφορές και υποβάλει σχετικές εισηγήσεις για έγκριση.

(θ) Εποπτεύει, καθοδηγεί και εκπαιδεύει κατώτερο τεχνικό προσωπικό.

(ι) Εκτελεί οποιαδήποτε άλλα συναφή καθήκοντα του ανατεθούν.

Σημείωση:

Οι υπάλληλοι που προσλαμβάνονται θα εργάζονται όταν απαιτείται από τις ανάγκες της υπηρεσίας και εκτός του συνηθισμένου ωραρίου εργασίας της υπηρεσίας, το σύνολο όμως των ωρών δεν θα υπερβαίνει τον καθορισμένο αριθμό ωρών την εβδομάδα.

Απαιτούμενα Προσόντα:

(1) Δίπλωμα αναγνωρισμένης ανώτερης σχολής τριετούς τουλάχιστον μεταλυκειακού κύκλου σπουδών (περιλαμβανομένου πανεπιστημιακού διπλώματος) στην Τεχνολογία Χημικού Εργαστηρίου, στη Χημεία ή σε κλάδο της Χημείας.

 (Σημ.: Ο όρος «πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο).

(2) Πολύ καλή γνώση της Ελληνικής και καλή γνώση της Αγγλικής γλώσσας.

(3) Ακεραιότητα χαρακτήρα, υπευθυνότητα, πρωτοβουλία και ευθυκρισία.

Σημειώσεις:

1. Οι υποψήφιοι θα πρέπει να επιτύχουν σε γραπτή εξέταση σύμφωνα με τις πρόνοιες της σχετικής νομοθεσίας.

1. Οι διοριζόμενοι θα τοποθετούνται στη 2η βαθμίδα της μισθοδοτικής κλίμακας Α5, δηλαδή θα τους παραχωρείται μία προσαύξηση.
2. Η ανέλιξη των υπαλλήλων στην ψηλότερη μισθοδοτική κλίμακα των συνδυασμένων κλιμάκων της θέσης, θα γίνεται νοουμένου ότι οι υπάλληλοι έχουν επιτύχει στις εξετάσεις στον Νόμο για τον Κυπριακό Οργανισμό Σήμανσης Αντικειμένων από Πολύτιμα Μέταλλα και στους δυνάμει αυτού εκδοθέντες Κανονισμούς μέσα σε δύο (2) χρόνια ή τέσσερις (4) εξεταστικές περιόδους από τον διορισμό τους.
3. Ανάλογα με τις ανάγκες της υπηρεσίας, οι υπάλληλοι θα τυγχάνουν ειδικής εκπαίδευσης και θα παρακολουθούν επιμορφωτικά μαθήματα σχετικά με τα καθήκοντά τους.